text: Sønderjyske landmænd for lov til at holde flere dyr
  09 december 2014 kl. 13.18
  Landmænd i udvalgte områder i Sønderjylland kan udvide med flere husdyr, hvis det ikke går ud over miljøet. Miljøministeriet har ændret reglerne.
  Fremover kan landmænd i udvalgte områder nemmere udvide antallet af svin, køer og andre husdyr i staldene, selvom antallet af husdyr i området er steget.
  I dag skal landmænd leve op til skrappe miljøkrav, hvis de vil udvide antallet af husdyr i områder, hvor der over årene er kommet flere husdyr til.
  Nu ændrer miljøminister Kirsten Brosbøl reglerne, der i denne omgang får betydning for tre områder, fordi Miljøministeriet vurderer, at flere husdyr i netop disse områder kun medfører ubetydelige ændringer for miljøet.
  - Vi skal beskytte vores miljø, men vi skal ikke have regler for reglernes skyld. Som miljøminister er jeg optaget af, at et rent miljø går hånd i hånd med muligheden for at skabe arbejdspladser, siger miljøminister Kirsten Brosbøl i en pressemeddelelse.
  FAKTA
  De tre områder er i Sønderjylland ud til Knude Dyb ved Vadehavet, påFyn ud til den nordlige del af Lillebælt og i Jylland ligeledes ud til dennordlige del af Lillebælt.Miljøministeriet har vurderet, at husdyrproduktionen her kan øges, dadet kun fører til en ubetydelig merudledning af næringsstoffer. Samtidigvil det ikke forsinke, at Danmark lever op til sine miljøforpligtelser iEU?s miljødirektiver.De nye regler træder i kraft hurtigst muligt. Miljøstyrelsen overvågerløbende udviklingen af husdyr, og derfor kan der komme nye områdertil ordningen, hvis Miljøstyrelsen vurderer, at det er muligt.kilde: Miljøministeriet
  
  